У цяперашні час існуе даволі цьмянае ўяўленне пра тое, што менавіта з’яўляецца грамадскай прасторай Менска. Беспярэчна пад ёй разумеюцца толькі асноўныя плошчы ў цэнтры горада – гэта месца сустрэч і стасавання. Статус гарадскіх прастораў на астатняй тэрыторыі моцна вагаецца; адназначна вызначыць яго не ўяўляецца магчымым. Часта сустракаецца разыходжанне паміж намінальным значэннем тапоніма і яго чалавечым успрыманнем. Напрыклад, у Менску згодна з даведнікамі 20 плошчаў. Каля паловы з іх не ствараюць уражанне плошчы, а ў некаторых выпадках людзі нават і не падазраюць пра іх існаванне. У той жа час, ёсць шэраг гарадскіх прастораў, якія, не маючы афіцыйнай назвы, праяўляюць усё прыкметы гарадской плошчы. Так мы прыйшлі да высновы, што мапа грамадскіх прастораў Менска, складзеная з тых месцаў, што з’яўляюцца імі намінальна – перш за ўсё плошчаў, да якіх была звернута наша першапачатковая цікавасць – будзе вельмі няпоўнай і моцна скажае рэчаіснасць.